b"\n_START_ARTICLE_\nVillebois-Lavalette\n_START_SECTION_\nGeografija\n_START_PARAGRAPH_\nKraj se nahaja v pokrajini Angoumois 24 km ju\xc5\xbeno od sredi\xc5\xa1\xc4\x8da departmaja Angoul\xc3\xaama.\n_START_SECTION_\nUprava\n_START_PARAGRAPH_\nVillebois-Lavalette je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Blanzaguet-Saint-Cybard, Charmant, Chavenat, Combiers, Dignac, \xc3\x89don, Fouquebrune, Gardes-le-Pontaroux, Gurat, Juillaguet, Magnac-Lavalette-Villars, Ronsenac, Rougnac, Sers, Torsac in Vaux-Lavalette s 7.177 prebivalci._NEWLINE_Kanton Villebois-Lavalette je sestavni del okro\xc5\xbeja Angoul\xc3\xaame.\n_START_SECTION_\nZgodovina\n_START_PARAGRAPH_\nNa hribu, na katerem stoji sedanje naselje, je stal \xc5\xbee v antiki galski oppidum, kasnej\xc5\xa1i rimski castrum. V 8. stoletju ju je nasledil grad Ch\xc3\xa2teau de Villebois, dokon\xc4\x8dan v 13. stoletju, ko so mu bili dodani obrambni stolpi in obzidje. Zaradi svoje lege je postal pomembna voja\xc5\xa1ka utrdba, ki so jo med stoletno vojno imeli v svojih rokah Angle\xc5\xbei, dokler je ni leta 1376 pre\xc5\xa1la pod francosko krono. Prav tako v \xc4\x8dasu verskih vojn, ko so jo zavzeli protestanti, kasneje katoli\xc4\x8dani. Vojvod d'Epernon, guverner Angoumoisa, je ob zavzetju trdnjave in pridobitvi zemlji\xc5\xa1\xc4\x8da okoli naselja ustanovil vojvodstvo Lavalette. Od leta 1622 nosi naselje ime Villebois-Lavalette."